《子谦再约西山之游余因事阻书此却寄》
清代·敦敏

灵运风怀半属君，更怜泉石意殷勤。晚烟白透衔峰月，晓日红蒸隔岭云。

人忆旧游花烂熳，山从新霁草芳芬。最怜小阁屋崖上，万鸟声中酒半醺。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。